วันนี้ปั่นจักรยานทางไกลมาจากภูเก็ตครับ แวะร้านพิงงาเพื่อทานอาหารเช้ากัน

ตั้งแต่เดินเข้าร้านรู้สึกได้เลยว่าร้านนี้สวยนะ การตกแต่งออกแนวโมเดิร์น มีกำแพงหินที่ปล่อยให้น้ำไหลผ่าน นั่งกินไป ได้ยินเสียงน้ำไป สบายๆ ตัวอาคารมีชั้นเดียว หลังคาจั่วสูง อากาศถ่ายเทดี ไม่ร้อน แต่งสวยยันห้องน้ำ ประดับประดาด้วยดอกกล้วยไม้สวยมากๆหลายพันธุ์

อาหารที่ผมได้ชิม ผมสั่งกาแฟมอคค่าเย็นเพิ่มซ็อต หวานน้อย เมื่อลองชิม ผมชอบมากครับ ความเข้มของกาแฟกำลังดี(ผมเป็นคนกินเข้มครับ) ความหวานกำลังดี ถ้าไม่สั่งหวานน้อยคงหวานเกินไปสำหรับผม กลิ้นกาแฟหอมดีครับ

ติ่มซำไปยืนเลือกที่ข้างซึ้งนึ่งครับ มีหลากหลาย รสชาติธรรมดาๆครับ
บะกูดเต๋ ให้หมูเยอะดีครับ น้ำซุบกล่อมกล่อม ออกหวานไปเสียหน่อย คิดเอาเองว่าอาจจะใส่น้ำตาลเยอะไป กลิ่นเครื่องยาจีนแค่พอใช้ครับ

อาหารอื่นๆที่ไม่ได้ชิมมีจำพวกข้าวแกงครับ ไอสกรีมของ ete. แล้วก็เค้ก พวกอาหารตามสั่งครับ